12. ฐานะและผลการดำเนินงาน

ผู้สอบบัญชีและนโยบายการบัญชีที่สำคัญ

(1) ชื่อผู้สอบบัญชีปี 2541 นายบุญศรี เตชะวรุตมะ ผู้สอบบัญชีบริษัท บีดีโอ ริชฟิลด์ จำกัด

  ชื่อผู้สอบบัญชีปี 2542 นางวิไลรัตน์ โรจน์นครินทร์ ผู้สอบบัญชีแห่งสำนักงาน ดี ไอ เอ

  ชื่อผู้สอบบัญชีปี 2543 นางวิไลรัตน์ โรจน์นครินทร์ ผู้สอบบัญชีแห่งสำนักงาน ดี ไอ เอ

(2) ความเห็นในรายงานการตรวจสอบของผู้สอบบัญชีในระยะ 3 ปีที่ผ่านมาเป็นแบบมีเงื่อนไข

สรุปความเห็นของผู้สอบบัญชี ปี 2541 มีเงื่อนไขเกี่ยวกับรายการบัญชีสินทรัพย์และหนี้สินจำนวน
188.16 ล้านบาท และ 115.74 ล้านบาท ตามลำดับ บริษัทฯ
อยู่ระหว่างการจัดหาเอกสารเพื่อประกอบงบการเงิน
ไม่สามารถตรวจสอบโดยวิธีอื่นเพื่อให้ความพอใจในความถูกต้องตามมาตรฐานการสอบบัญชี
และบริษัทย่อยแห่งหนึ่งมีสิทธิการเช่ารอการพัฒนาจำนวน 378.33 ล้านบาท
เช่ากับสำนักงานทรัพย์สินส่วนพระมหากษัตริย์เป็นระยเวลา 25 ปี
เพื่อปลูกสร้างอาคารพักอาศัยให้เช่า มีกำหนดก่อสร้างแล้วเสร็จภายใน 730 วัน บริษัทฯ
ได้ยื่นผ่อนผันการปลูกสร้างออกไปอีก 3 ปี (ภายในปี 2543)
ถ้าหากไม่สามารถเริ่มปลูกสร้างภายในเวลาผ่อนผัน
สำนักงานทรัพย์สินส่วนพระมหากษัตริย์สามารถยกเลิกสัญญาเช่าที่ดินดังกล่าวได้

สรุปความเห็นผู้สอบบัญชีปี 2542
ขอให้สังเกตเรื่องการผิดนัดชำระหนี้สถาบันการเงินของบริษัทและบริษัทย่อยจำนวน 2,886.05
ล้านบาท และเฉพาะบริษัทฯ จำนวน 2,175.51 ล้านบาท
การผิดนัดชำระหุ้นกู้และดอกเบี้ยหุ้นกู้จำนวน 1,700 ล้านบาท และ 561.45 ล้านบาท ตามลำดับ
ซึ่งอยู่ระหว่างการเจรจาผ่อนผันชำระหนี้
ซึ่งปัจจัยเหล่านี้อาจมีผลกระทบต่อการดำเนินงานต่อเนื่องของบริษัทฯ และบริษัทย่อย

สรุปความเห็นผู้สอบบัญชีปี 2543 บริษัทฯ และบริษัทย่อย
มีหนี้สินหมุนเวียนรวมสูงกว่าสินทรัพย์หมุนเวียนรวม จำนวน 4,159.10 ล้านบาท และ 3,617.11
ล้านบาท มีหนี้สินรวมสูงกว่าสินทรัพย์รวมในวันเดียวกัน จำนวน 3,581.64 ล้านบาท และ
2,683.28 ล้านบาท ตามลำดับ บริษัทฯ
และบริษัทย่อยประสบปัญหาเกี่ยวกับการผิดนัดชำระหนี้เงินกู้ยืมจากสถาบันการเงิน จำนวน
2,660.65 ล้านบาท และ 2,886.05 ล้านบาท เฉพาะบริษัทฯ จำนวน 1,951.21 ล้านบาท และ
2,175.51 ล้านบาท และบริษัทฯ ผิดนัดชำระหนี้หุ้นกู้รวมดอกเบี้ยหุ้นกู้ จำนวน 2,498.74 ล้านบาท
และ 2,261.45 ล้านบาท ตามลำดับ
ซึ่งทำให้เจ้าหนี้สามารถใช้สิทธิเรียกชำระหนี้ที่ยังค้างอยู่ดังกล่าวได้ทันที เมื่อวันที่ 30 สิงหาคม
2543 บริษัท โมเดอร์นโฮม ดีเวลลอปเม้นท์ จำกัด (มหาชน)
ได้ยื่นคำร้องต่อศาลล้มละลายกลางเพื่อขอฟื้นฟูกิจการ และวันที่ 25 กันยายน 2543
ศาลล้มละลายกลางได้มีคำสั่งให้ฟื้นฟูกิจการของบริษัทฯ และแต่งตั้งให้ บริษัท โมเดอร์น โฮม
แพลนเนอร์ จำกัด เป็นผู้ทำแผนฟื้นฟูกิจการ โดยมีอำนาจหน้าที่ในการจัดการกิจการ ทรัพย์สิน
และบรรดาสิทธิตามกฎหมายของผู้ถือหุ้นของ บริษัท โมเดอร์นโฮม ดีเวลลอปเม้นท์ จำกัด (มหาชน)
ยกเว้นสิทธิที่จะได้รับเงินปันผล ซึ่งผู้ทำแผนอยู่ระหว่างจัดทำแผนปรับโครงสร้างหนี้และฟื้นฟูกิจการ
เพื่อเสนอผ่านความเห็นชอบต่อเจ้าหนี้และศาลล้มละลายกลาง
ความสำเร็จของการปรับโครงสร้างหนี้
และฟื้นฟูกิจการจึงขึ้นอยู่กับการได้รับความเห็นชอบจากเจ้าหนี้และศาลล้มละลายกลางต่อแผนปรับโครงสร้างหนี้และความสามารถของบริษัทฯ
ที่จะปฏิบัติได้ตามแผนในอนาคต นอกจากนั้น บริษัทย่อยมีการชะลอโครงการ
และประสบปัญหาขาดทุนเกินทุน จำนวน 582.53 ล้านบาท และ 393.58 ล้านบาท ตามลำดับ
และบริษัทฯ อาจมีหนี้สินเพิ่มขึ้นจำนวนประมาณ 3887.46 ล้านบาท
จากการที่เจ้าหนี้ใช้สิทธิขอรับชำระหนี้ที่บริษัทฯ ได้ค้ำประกันเงินกู้ยืมให้แก่บริษัทที่เกี่ยวข้องกัน
และจากการที่เจ้าหนี้คิดดอกเบี้ยในอัตราผิดนัดชำระหนี้
ซึ่งปัจจัยเหล่านี้อาจมีผลกระทบอย่างมีสาระสำคัญมากต่อการดำเนินงานต่อเนื่องของบริษัทฯ
และบริษัทย่อย

(3) นโยบายบัญชีที่สำคัญ มีดังนี้

3.1 การบันทึกรายได้และค่าใช้จ่าย

3.1.1 บริษัทฯบันทึกรายได้และค่าใช้จ่ายตามเกณฑ์สิทธิ ยกเว้นรายการ 3.1.2 ถึง 3.1.4

3.1.2 รายได้จากการรับเหมาก่อสร้างบันทึกตามอัตราส่วนของงานที่ทำเสร็จ

3.1.3 รายได้จากการพัฒนาที่ดิน และก่อสร้างอสังหาริมทรัพย์เพื่อขาย รับรู้เป็นรายได้เมื่องาน

  ก่อสร้างแล้วเสร็จตามสัญญา และมีการโอนกรรมสิทธิ์แก่ผู้ซื้อเรียบร้อยแล้ว

4.  รายได้จากการขายอาคารชุด รับรู้เป็นรายได้ตามวิธีอัตราส่วนของงานที่ทำเสร็จซึ่ง

  คำนวณตามอัตราส่วนต้นทุนของงานที่เกิดขึ้นแล้วกับต้นทุนทั้งหมดที่ประมาณว่า

  จะใช้ในการก่อสร้างตามสัญญาซึ่งประเมินโดยวิศวกรของบริษัทฯ โดยบริษัทฯ

  จะเริ่มรับรู้รายได้เมื่อมีการทำสัญญาจะซื้อจะขายไม่น้อยกว่าร้อยละ 40 ของพื้นที่

  ที่เปิดขาย และได้รับชำระเกินกว่าร้อยละ 20 ของแต่ละสัญญาและงานระหว่างก่อ

  สร้างได้ผ่านขั้นตอนเบื้องต้นแล้วเกินกว่าร้อยละ 10 ของงานก่อสร้างแต่ละอาคารชุด

3.2 บริษัทฯ และบริษัทย่อยประมาณค่าเผื่อหนี้สงสัยจะสูญตามจำนวนที่คาดว่าจะเรียกเก็บไม่ได้
โดยพิจารณาจากประสบการณ์เรียกเก็บหนี้และสถานภาพของหนี้สำหรับลูกหนี้การค้า

มูลค่าของค่าเผื่อหนี้สงสัยจะสูญจะตั้งจากผลขาดทุนที่เกิดจากการเปรียบเทียบราคาตามบัญชีของลูกหนี้
กับมูลค่าสุทธิที่คาดว่าจะได้รับของสินค้า โดยมูลค่าค่าเผื่อฯ
จะตั้งจากผลขาดทุนดังกล่าวตามอัตราดังต่อไปนี้

หนี้คงค้าง อัตราสำรองหนี้สูญ

1 - 2 ปี 50%

2 - 3 ปี 75%

มากกว่า 3 ปี 100%

3.3 บริษัทฯ
ประมาณค่าเผื่อหนี้สงสัยจะสูญตามจำนวนที่คาดว่าจะเรียกเก็บไม่ได้โดยพิจารณาจากประสบการณ์เรียกเก็บหนี้และสถานภาพของหนี้สำหรับเงินให้กู้ยืมและเงินทดรองจ่าย

3.4 สินค้าคงเหลือแสดงในราคาทุนหรือมูลค่าสุทธิที่คาดว่าจะได้รับแล้วแต่ราคาใดจะต่ำกว่า
ราคาทุนรวมดอกเบี้ยซึ่งเกิดจากการกู้ยืมเงินเพื่อใช้ในการซื้อที่ดินและการก่อสร้างเป็นส่วนหนึ่งของต้นทุน
เมื่อการก่อสร้างเสร็จสิ้นดอกเบี้ยเงินกู้ยืมดังกล่าวถือเป็นค่าใช้จ่ายในงบกำไรขาดทุน

3.5 การตัดค่าเสื่อมราคา

บริษัทฯ ตัดค่าเลื่อมราคาสินทรัพย์ โดยวิธีเส้นตรงตามอายุการใช้งานโดยประมาณของสินทรัพย์ ดังนี้

อาคารสำนักงาน อัตราร้อยละ 5 อุปกรณ์ก่อสร้าง อัตราร้อยละ 20 ค่าตกแต่งสำนักงาน
อัตราร้อยละ 20

เครื่องมือก่อสร้าง อัตราร้อยละ 20

ยานพาหนะ อัตราร้อยละ 20

อุปกรณ์อื่น ๆ อัตราร้อยละ 20

3.6 เงินลงทุน

ในปี 2543 และ 2542 บริษัทฯ ได้ถือปฏิบัติตามมาตรฐานการบัญชีฉบับที่ 40
เรื่องการบัญชีสำหรับการลงทุนในตราสารหนี้และตราสารทุน ซึ่งบริษัทฯ
ใช้วิธีเปลี่ยนทันทีเป็นต้นไปโดยไม่ปรับปรุงย้อยหลังงบการเงินงวดก่อน

3.6.1 เงินลงทุนในกิจการที่เกี่ยวข้องกัน

  เงินลงทุนในบริษัทย่อยและบริษัทร่วม บันทึกตามวิธีส่วนได้เสีย

3.6.2 เงินลงทุนในบริษัทอื่น

  เงินลงทุนในหลักทรัพย์เผื่อขาย
  แสดงด้วยมูลค่ายุติธรรมปรับลดด้วยค่าเผื่อการด้อยค่าของเงินลงทุน (ถ้ามี)
  ผลต่างระหว่างราคาตามบัญชีกับมูลค่ายุติธรรมแสดงเป็นกำไรและขาดทุนที่ยังไม่เกิดขึ้นในส่วนของผู้ถือหุ้น

  เงินลงทุนทั่วไป แสดงในงบดุลด้วยราคาทุนปรับลดด้วยค่าเผื่อการด้อยค่าของเงินลงทุน (ถ้ามี)

  ต้นทุนของเงินลงทุนระยะสั้นและเงินลงทุนระยะยาวที่จำหน่ายในระหว่างงวดคำนวณโดยวิธีถัวเฉลี่ยถ่วยน้ำหนัก

3.7 ที่ดินรอการพัฒนาและสิทธิการเช่ารอการพัฒนา

แสดงในราคาทุนหรือมูลค่าสุทธิที่คาดว่าจะได้รับ แล้วแต่ราคาใดจะต่ำกว่า ราคาทุน ประกอบด้วย
ค่าที่ดิน สิทธิการเช่า ค่าใช้จ่ายที่เกี่ยวข้อง
รวมดอกเบี้ยซึ่งเกิดจากการกู้ยืมเงินเพื่อใช้ในการซื้อที่ดินและสิทธิการเช่าดังกล่าว

3.8 การด้อยค่าของสินทรัพย์

ในปี 2543 และ 2542 บริษัทฯ ได้ประเมินการด้อยค่าของสินทรัพย์
เมื่อมีข้อบ่งชี้ว่าราคาตามบัญชีของสินทรัพย์ดังกล่าวสูงกว่ามูลค่าที่คาดว่าจะได้รับคืนโดยที่การประเมินจะพิจารณาแต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน บริษัทฯ
จะรับรู้ผลขาดทุนจากการด้อยค่าในงบกำไรขาดทุนและบริษัทฯ
จะบันทึกกลับรายการขาดทุนจากการด้อยค่าต่อเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไป
หรือยังมีอยู่แต่เป็นไปในทางที่ลดลง

3.9 รายการบัญชีที่เป็นเงินตราต่างประเทศ

รายการที่เป็นเงินตราต่างประเทศ บริษัทฯ บันทึกด้วยอัตราแลกเปลี่ยน ณ วันที่เกิดรายการ
สินทรัพย์และหนี้สินที่เป็นเงินตราต่างประเทศที่คงเหลืออยู่ ณ วันที่ในงบดุล
บันทึกด้วยอัตราถัวเฉลี่ยที่ธนาคารพาณิชย์ซื้อและขายซึ่งธนาคารแห่งประเทศไทยคำนวณไว้
ยกเว้นรายการที่มีสัญญาซื้อขายล่วงหน้าใช้อัตราตามสัญญา

กำไรและขาดทุนที่เกิดจากการเปลี่ยนแปลงอัตราแลกเปลี่ยนได้รวมอยู่ในการคำนวณผลการดำเนินงาน

3.10 กำไรต่อหุ้นขั้นพื้นฐาน

กำไร (ขาดทุน) ต่อหุ้น ที่แสดงไว้ในงบกำไรขาดทุนเป็นกำไร (ขาดทุน) ต่อหุ้นขั้นพื้นฐาน
ซึ่งคำนวณโดยการหารยอดกำไร (ขาดทุน) สุทธิ สำหรับงวดด้วยจำนวนของหุ้นสามัญที่ออกอยู่ ณ
วันสิ้นงวด

ไม่มีการแสดงกำไร (ขาดทุน) ปรับลดสำหรับปี สิ้นสุดวันที่ 31 ธันวาคม 2543 และ 2542
เนื่องจากบริษัทฯ ไม่มีหุ้นสามัญเทียบเท่า